钦定古今图书集成/历象汇编/庶征典/第174卷 > 《田家五行》 > 元
## 钦定古今图书集成/历象汇编/庶征典/第174卷 > 《田家五行》 > 元

### 成宗元贞二年有犬产子于疮

按《元史成宗本纪》，不载　按《续文献通考》：“成宗元贞
丙申秋，大都南城武仲祥家有乳犬怀胎，左胁下忽
肿成疮。六七日后，于疮内生五子，色皆青苍，每当脊
梁，自顶至尾，生逆毛一道，他无所异。又数日，疮亦平
复。”

### 顺帝至正二十一年产赤小犬

按《元史顺帝本纪》。不载　按《永昌杂志》。“至正二十一
年。昆明县玉案山下。产赤小犬。色如火。群吠遍野。”
至正二十二年。牡犬生子。

按：《元史顺帝本纪》，不载。　按《续文献通考》：至正二十
二年八月，上海县金寿一家已阉，雄狗生小狗八，其
一嘴爪红如鲜血。然牡物而生儿，阳化阴也。又犬属
火，一嘴爪红，亦火也。岂非主兵火者欤？